**«Автомобиль көлік құралдарын тоқтатқан кезде мемлекеттік кірістер органдары лауазымды адамының іс-қимыл жасау қағидаларын бекіту туралы» Қазақстан Республикасының Қаржы министрі**

**бұйрығының жобасын** (бұдан әрі – Жоба)

**қабылдаудың ықтимал қоғамдық-саяси, құқықтық, ақпараттық және өзге де салдарларын**

**БАҒАЛАУ**

**1. Қоғамдық-саяси салдарды бағалау:**

Жоба кең ауқымды халықтың мүдделеріне әсер ететін немесе қоғамдық-саяси пікірталастар туғызатын өзгерістерді көздемейді. Жоба сыртқы экономикалық қызметтің ашықтығын арттыруға және кедендік тәртіпті нығайтуға ықпал ете отырып, оң әсерін тигізеді.

Жобаны қабылдау қоғамда әлеуметтік шиеленіс немесе наразылық тудырмайды. Керісінше, ол кедендік әкімшілендіруді жүргізу процесіне және кедендік бақылаудан, сондай-ақ бюджетке кедендік төлемдер мен салықтарды төлеуден жалтарған тұлғаларға қатысты уақтылы шаралар қабылдауға бағытталған, бұл мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарды бағалау:**

Жоба «Қазақстан Республикасындағы кедендік реттеу туралы» Қазақстан Республикасы Кодексінің 18-1-бабы 8-тармағының ережелерін іске асыру мақсатында әзірленген. Тиісінше, Жоба Конституцияға және қолданыстағы өзге де нормативтік құқықтық актілерге қайшы келмейді.

Ұсынылып отырған құқықтық реттеу қажетті және негізді болып табылады, себебі ол Автомобиль көлік құралдарын тоқтатқан кезде мемлекеттік кірістер органдары лауазымды адамының іс-қимыл жасау қағидаларын айқындайды. Бұл құқықтық анықтықты және әкімшілік практиканың дәйектілігін қамтамасыз етуге ықпал етеді.

Жоба сыртқы экономикалық қызметке қатысушылар үшін жаңа міндеттер немесе шектеулер енгізбейді, тек «Қазақстан Республикасындағы кедендік реттеу туралы» Қазақстан Республикасы Кодексінде көзделген автомобиль көлік құралдарын тоқтату кезіндегі мемлекеттік кірістер органдары лауазымды адамының іс-қимылын реттейді.

Осылайша, Жоба заңнаманы қолданудағы құқықтық анықтықты және болжамдылықты нығайтуға ықпал етеді.

**3. Ақпараттық салдарды бағалау:**

Жобаның ақпараттық салдары елеусіз деп бағаланады, өйткені ол Қазақстан Республикасының халықаралық шарттарын, Еуразиялық экономикалық одақтың кеден заңнамасын, сондай-ақ Қазақстан Республикасының кедендік және өзге де заңнамасын сақтауын тексеру мақсатында мемлекеттік кірістер органдары лауазымды адамының автомобиль көлік құралдарын тоқтату кезіндегі іс-қимыл қағидаларын айқындауды регламенттейді, бұл нәтижесінде кедендік бақылаудың тиімділігін арттыруға және көлеңкелі экономиканың үлесін қысқартуға мүмкіндік береді, тиісінше, бюджет кірістерінің ұлғаюына ықпал етеді.

Сонымен қатар, 2025 жылғы қараша және желтоқсанда Қазақстан Республикасының Қаржы министрлігі Мемлекеттік кірістер комитетінің Медиа-жоспарына сәйкес осы тақырыпқа арналған тікелей эфир өткізу және баспасөз релизін жариялау жоспарланған.

**4. Өзге де салдарды бағалау:**

Жоба республикалық бюджеттен қосымша шығыстарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер нормаларды техникалық реттеуге бағытталған және институционалдық реформаларды болжайды.

Басқа салдарлар болжанбайды.

**Қазақстан Республикасының**

**Қаржы министрі М. Такиев**